Dardansko-bastarnski rat
<s>Dardansko-Bastarnski rat bio je vojni konflikt između Dardanskog kraljevstva i keltskog plemena Bastarni.</s>

<s>Plan 
Filip V Makedonski planirao je iskoristiti Bastarane u ratovima sa Rimom uz njihovo predhodno naseljavanje sa porodicama u Dardaniju.</s><s>Plan je sadržavao nekoliko etapa:
 Dolazak Bastarna sa familijama i naseljavanje u Dardaniju
 Napadi Bastarna na Dardance do njihovog uništenje kao narodnosne grupe
 Odlazak Bastarna na ratište u Italiji i sukobi sa Rimljanima
 Napad Makedonije na bastaranske porodice u Dardaniji i uništenje</s>

<s>Rat 
Bastarani su dugo oklijevali dok ih oko 30.000 nije krenulo preko Dunava.</s><s>U Trakiji su saznali da je Filip V umro.</s><s>Tračani se nisu više osjećali vezani ugovorom koji su sklopili sa Filipom i odbili su da im pruže potrebne namirnice za izdražavanje.</s><s>Bastarni su stali pljačkati, a Tračani ih napadati.</s><s>Bastrani su potisnuli Tračane na planinu Rila, ali ih je veliko nevrijeme spriječilo da poraze protivnika.</s><s>Među njima došlo je i do razmimoilaženja.</s><s>Jedan dio se vratio, dok je drugi dio u jesen 179 stigao u Dardaniju.</s>

<s>Oduzimanje zemlje Dardancima nije bio lak posao i Bastrani su se zadržali nekoliko godina ispunjenih ratom.</s><s>U to vrijeme Makedonci nisu bili u ratu sa Rimom i makedonski kralj Perzej nije ni obnovio niti je prekinuo Filipov plan i ugovor i držao je stav prijateljstva i lojalnosti prema Rimu.</s>

<s>Dardanci su poslali delegaciju u Rim, optužujući novog kralja Perzeja da je doveo Bastarne.</s><s>Optužbi su se priključili i neki grčki izaslanici, jer su u to vrijeme Bastrani smatrani opasnim narodom koji niko nije želio za susjede.</s><s>Grci su ih nazivali Galima.</s><s>Rimski Senat je poslao delegaciju koja je utvrdila da se rat vodi, ali nije utvrdila Perzejevu umiješanost.</s>

<s>Borbe koje su Dardanci vodili sa Bastranima bile su duge i teške, pogotovo što su i susjedi bili na strani Bastrana.</s><s>Tek u zimu treće godine Bastranskog prisustva, Dardanci su okupili veliku vojsku i krenuli u konačni obračun.</s><s>Zimu su odabrali jer su se tada Tračani i Kelti vraćali kućama, pa su Bastrani ostali sami.</s><s>Opis ove bitke napisao je Livije, ali je kraj teksta nestao i nije poznat ishod.</s><s>U opisu nema topografskih podataka, pa se ne zna kojim su se putem Bastrani kretali, gdje im je bio logor i gdje se bitka odvijala.</s><s>Današnji historičari, na osnovu kasnijih događaja, smatraju da su Dardanci pobijedili.</s><s>Za to je potvrda i opis stradanja Bastrana u povratku, na prelasku smrznutog Dunava, kada je led pukao i mnogi stradali.</s><s>Među preživjelima bio je i njihov vođa Klondik koji će nekoliko godine kasnije povesti nove čete u Makedoniju.</s><s>Filipov plan da zauvijek istrijebi Dardance je propao.</s>

<s>Literatura</s>

<s>Reference</s>

<s>Ilirski ratovi
Dardanci</s>

